รายงานการประชุมสภาองค์การบริหารส่วนตำบลตะโละไกรทอง

สมัยวิสามัญ สมัยที่ 3 ครั้งที่ 1 ประจำปี 2565

วันที่ 17 พฤศจิกายน 2565

ณ ห้องประชุมสภาองค์การบริหารส่วนตำบลตะโละไกรทอง

.....................................................

ผู้มาประชุม

 1.นายนิมะ นาเซ ตำแหน่งประธานสภา อบต.

 2.นายวนิชย์ ขวัญนุ้ย ตำแหน่งรองประธานสภา อบต.

 3.นางสายฝน ทองมี ตำแหน่งสมาชิกสภา อบต.

4.นายลาเต๊ะ แคเม๊าะ ตำแหน่งสมาชิกสภา อบต.

5.นายอับดุลฮาเรส เจ๊ะแว ตำแหน่งสมาชิกสภา อบต.

6.นายมะรอสะนี ลอมา ตำแหน่งสมาชิกสภา อบต.

7.นายอุดม อินทร์แก้ว ตำแหน่งสมาชิกสภา อบต.

8.นายมูหะหมัดไซฟูดิน แม ตำแหน่งสมาชิกสภา อบต.

ผู้ไม่มาประชุม

 -ไม่มี-

ผู้มาร่วมประชุม

 1.นายสมาน ยูโซะ ตำแหน่งนายก อบต.

2.นายกุศล แก้วเอียด ตำแหน่งรองนายก อบต.

3.นางสาวนัสรินทร์ สาและ ตำแหน่งรองนายก อบต.

4.นายอัลมูบาร็อค ดอเลาะ ตำแหน่งเลขานุการนายก อบต.

5.นายฟาอีส เบญญามีน ตำแหน่งปลัด อบต.

6.นางมาลี ศุกร์เพ็ง ตำแหน่งรองปลัด อบต.

 7.นายรังสฤษฏ์ สามะ ตำแหน่งหัวหน้าสำนักปลัด

 8.นายก้องศักดิ์ ไชยสิทธิ์ ตำแหน่งผู้อำนวยการกองช่าง

 9.นางสาวฮานานี หะยีมิง ตำแหน่งผู้อำนวยการกองคลัง

เริ่มประชุมเวลา 09.30 น.

ฟาอีส เบญญามีน เรียนประธานสภา อบต.รองประธานสภา สมาชิกสภา คณะผู้บริหาร รอง

ปลัด อบต. ปลัด อบต.หัวหน้าส่วนราชการ ข้าราชการและผู้เข้าร่วมประชุมทุกท่าน

 วันนี้เป็นการประชุมสภาสมัยวิสามัญ สมัยที่ 3 ครั้งที่ 1 ประจำปี 2565

 มีสมาชิกสภา อบต.มาประชุม จำนวน 8 ท่าน ซึ่งถือว่าครบองค์ประชุมแล้ว ข้าพเจ้าปลัด อบต.ทำหน้าที่เลขานุการสภา ชั่วคราว ลำดับต่อไป

 ขอเรียนเชิญท่านประธานสภาฯดำเนินการประชุมตามระเบียบวาระต่อไป

-2-

ระเบียบวาระที่ 1 เรื่องประธานแจ้งที่ประชุมทราบ

 1.การฝึกอบรมเพื่อพัฒนาศักยภาพความรู้ในด้านข้อกฎหมายและระเบียบเกี่ยวกับการประชุมสภา และความรู้ด้านการปฏิบัติงานขอให้สมาชิกสภาที่ประสงค์จะเข้ารับการอบรมจากหน่วยงานที่จัดฝึกอบรมให้แจ้งกับหัวหน้าสำนักปลัด เพื่อแจ้งรายชื่อเข้ารับการฝึกอบรมต่อไป

ที่ประชุม รับทราบ

 2.สถานการณ์การระบาดของโรคโควิด-19 ขอเรียนให้ท่านสมาชิกทุกท่านได้รับทราบว่าปัจจุบันโรคโควิด-19 ถือว่าเป็นโรคประจำท้องถิ่นแล้ว และกำลังระบาดอยู่ในขณะนี้และพื้นที่ของเราก็มีจำนวนผู้ติดเชื้อหลายราย ขั้นตอนการรักษาให้ผู้ป่วยแจ้งกับ อสม.หรือเจ้าหน้าที่สาธารณสุขในพื้นที่เพื่อเข้าประเมินอาการ หากอาการไม่รุนแรงจะให้รักษาตัวที่บ้านโดยแยกตัวออกจากครอบครัว โดยมี อสม.จะไปรับยาจากโรงพยาบาล และประเมินอาการทุกระยะพร้อมรายงานให้โรงพยาบาลทราบ สำหรับผู้ที่มีอาการรุนแรงให้แจ้ง อสม.หรือเจ้าหน้าที่สาธารณสุขเพื่อแจ้ง อบต.นำรถกู้ชีพไปรับตัวส่งโรงพยาบาลไม้แก่นรักษาตามอาการต่อไป

ที่ประชุม รับทราบง

ระเบียบวาระที่ 2 เรื่องรับรองรายงานการประชุมครั้งที่ผ่านมา

 รายงานการประชุมสภาองค์การบริหารส่วนตำบลตะโละไกรทองสมัยสามัญสมัยที่ 3 ครั้งที่ 2 ประจำปี 2565 เมื่อวันที่ 25 สิงหาคม 2565 คณะกรรมการตรวจรายงานการประชุมได้ตรวจพิจารณาแล้ว เลขานุการสภา อบต.ได้จัดส่งให้ท่านสมาชิกสภาพิจารณาล่วงหน้าแล้ว มีสมาชิกสภา อบต.ท่านใดจะขอแก้ไขหรือไม่ ขอเชิญครับ

 นิมะ นาเซ

ประธานสภาฯ

ที่ประชุม -ไม่มี-

 เมื่อทุกท่านได้อ่านบันทึกรายงานการประชุมแล้ว และไม่มีสมาชิกสภาที่จะแก้ไข ผมขอที่ประชุมท่านใดเห็นควรรับรองรายงานการประชุมสภาสมัยสามัญสมัยที่ 3 ครั้งที่ 1 ประจำปี 2565 เมื่อวันที่ 25 สิงหาคม 2565 โปรดยกมือขึ้น

มติที่ประชุม มีมติเป็นเอกฉันท์ รับรองรายงานการประชุม 7 เสียง

 ไม่รับรองรายงานการประชุม – เสียง

งดออกเสียง 1 คน

ระเบียบวาระที่ 3 เรื่องที่เสนอใหม่/พิจารณา

1.ญัตติพิจารณาให้ความเห็นชอบร่างข้อบัญญัติสภาองค์การบริหารส่วนตำบลตะโละไกรทองว่าด้วยการดำเนินงานของประชาชนในการเข้าชื่อเสนอข้อบัญญัติท้องถิ่น พ.ศ.2565

 นิมะ นาเซ

ประธานสภาฯ

-3-

รังสฤษฏ์ สามะ ตามที่กรมส่งเสริมการปกครองท้องถิ่นแจ้งให้ อบต.ดำเนินการจัดทำร่างระเบียบ

หัวหน้า สป. สภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติ

 ตามพระราชบัญญัติการเข้าชื่อเสนอข้อบัญญัติท้องถิ่น พ.ศ.2565 มาตรา 9 ซึ่ง

ซึ่งกำหนดให้ผู้มีสิทธิเข้าชื่อเสนอข้อบัญญัติท้องถิ่นที่ประสงค์ให้องค์กรปกครองส่วนท้องถิ่นจัดทำร่างข้อบัญญัติท้องถิ่นหรือเชิญชวนให้ร่วมเข้าชื่อให้ยื่นคำร้องต่อประธานสภาท้องถิ่น ตามระเบียบที่ประธานสภาท้องถิ่นกำหนดโดยความเห็นชอบ

ของสภาท้องถิ่น ทั้งนี้ สำนักปลัด อบต.ได้จัดทำร่างระเบียบสภาท้องถิ่นว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565 ตามหนังสือกรมส่งเสริมการปกครองท้องถิ่น ที่ มท 0804.5/ว 3127 ลงวันที่ 30 กันยายน 2565 ซึ่งทั้งหมด 12 ข้อ จึงขอให้ท่านสมาชิกสภาได้พิจารณาต่อไป

อับดุลฮาเรส เจ๊ะแว เรียนประธานสภา และผู้เข้าร่วมประชุมทุกท่านผมนายอับดุลฮาเรส เจ๊ะแว สมาชิก

 สมาชิก อบต. หมู่ที่ 4 บ้านบิลยาขอเรียนสอบถามว่า เมื่อร่างฉบับนี้มีผลบังคับใช้แล้วประชาชน

สามารถยื่นคำร้องต่อประธานสภา อบต.เพื่อให้สภา อบต.จัดทำร่างข้อบัญญัติท้องถิ่นเรื่องอะไรบ้าง มีขอบเขตแค่ไหน และมีผลบังคับใช้ระใดบ้าง

ฟาอีส เบญญามีน เรียนประธานสภาและผู้เข้าร่วมประชุมทุกท่านผมนายฟาอีส เบญญามีน ปลัด อบต.

 ปลัด อบต. ขอเรียนชี้แจงว่าร่างข้อบัญญัติท้องถิ่นฯประชาชนสามารถที่จะนำเสนอเรื่องอะไรก็ได้ที่เป็นประโยชน์ต่อประชาชนในพื้นที่ เช่น ข้อบัญญัติท้องถิ่นว่าด้วยการออมเงินของประชาชน ข้อบัญญัติท้องถิ่นว่าด้วยธรรมนูญสุขภาพของประชาชน เป็นต้น ซึ่งจะมีผลบังคับใช้เมื่อสภา อบต.ได้ให้ความเห็นชอบ

ที่ประชุม รับทราบ

นิมะ นาเซ มีสมาชิกสภา อบต.ท่านใดที่จะสอบถามอีกหรือไม่

ประธานสภาฯ

ที่ประชุม สมาชิกสภาได้พิจารณารายละเอียดร่างระเบียบสภาองค์การบริหารส่วนตำบล ตะโละไกรทองว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565 ครบทุกข้อแล้ว

นิมะ นาเซ เมื่อทุกท่านพิจารณาเรียบร้อยแล้วประธานสภาขอมติที่ประชุมสภาพิจารณาหาก

ประธานสภาฯ เห็นชอบร่างระเบียบสภาองค์การบริหารส่วนตำบลตะโละไกรทองว่าด้วยการดำเนินการของประชาชนในการเข้าชื่อเสนอข้อบัญญัติท้องถิ่น พ.ศ.2565 กรุณายกมือขึ้นพ้นศีรษะ ครับ

มติที่ประชุม มติที่ประชุม มีมติเป็นเอกฉันท์ เห็นชอบ 7 เสียง

 ไม่เห็นชอบ – เสียง

งดออกเสียง 1 คน

-4-

นิมะ นาเซ 2. ญัตติพิจารณาให้ความเห็นชอบร่างระเบียบว่าด้วยการให้ประชาชนเข้าฟัง

ประธานสภาฯ การประชุมและการปรึกษาของสภาองค์การบริหารส่วนตำบลตะโละไกรทอง

รังสฤษฏ์ สามะ เรียนประธานสภาและผู้เข้าร่วมประชุมทุกท่านผมนายรังสฤษฏ์ สามะ หัวหน้า

หัวหน้า.สป. สำนักปลัดขอเรียนว่าระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลตะโละไกรทอง ในส่วนของสภา อบต.ตะโละไกรทองได้มีประกาศให้ประชาชนเข้ารับฟังการประชุมสภาอยู่แล้ว แต่ไม่ได้จัดทำเป็นระเบียบให้ถูกต้อง ดังนั้นเมื่อหนังสือกระทรวงมหาดไทยที่ มท0804.3/ว

 4995 ลงวันที่ 25 สิงหาคม 2563 เมื่อคณะกรรมาธิการพัฒนาการเมืองและการมีส่วนร่วมของประชาชน วุฒิสภาได้มีหนังสือถึงกระทรวงมหาดไทยให้แจ้งองค์กรปกครองส่วนท้องถิ่นพิจารณาดำเนินการเพื่อให้ประชาชนสามารถเข้าฟังการประชุมสภาองค์กรปกครองส่วนท้องถิ่น เพื่อเปิดโอกาสให้ประชาชนแสดงความคิดเห็นสะท้อนปัญหาความต้องการของชุมชนท้องถิ่นและการมีส่วนร่วมในการพัฒนาท้องถิ่น ดังนั้นสำนักปลัด อบต.จึงได้จัดทำร่างระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลตะโละไกรทอง ซึ่งมีจำนวน 4 ข้อขอให้สมาชิกสภาพิจารณาให้ความเห็นชอบต่อไป

ที่ประชุม สมาชิกสภาได้พิจารณารายละเอียดของเนื้อหาของร่างระเบียบว่าด้วยการให้ประชาชนเข้าฟังและการปรึกษาของสภาองค์การบริหารส่วนตำบลตะโละไกรทองทุกข้อแล้ว และไม่มีประเด็นที่จะสอบถามหรือแก้ไขแต่อย่างใด

นิมะ นาเซ เมื่อสมาชิกสภาได้พิจารณาเนื้อรายละเอียดทุกข้อแล้วและไม่มีประเด็นที่จะสอบถาม

ประธานสภาฯ หรือแก้ไขแต่อย่างใดประธานสภาจึงขอมติที่ประชุมสภาหากเห็นชอบร่างระเบียบว่าด้วยการให้ประชาชนเข้าฟังการประชุมและการปรึกษาของสภาองค์กาบริหารส่วนตำบลตะโละไกรทองกรุณายกมือขึ้นพ้นศีรษะ

มติที่ประชุม มติที่ประชุม มีมติเป็นเอกฉันท์ เห็นชอบ 7 เสียง

 ไม่เห็นชอบ – เสียง

งดออกเสียง 1 คน

นิมะ นาเซ 3.ญัตติพิจารณาให้ความเห็นชอบเลือกเลขานุการสภาแทนตำแหน่งที่ว่าง

ประธานสภาฯ ตามมติที่ประชุมสภาองค์การบริหารส่วนตำบลตะโละไกรทองสมัยสามัญ สมัยที่ 3 ครั้งที่ 2 เมื่อวันที่ 25 สิงหาคม 2565 มีมติเห็นชอบให้นายมูหะหมัดไซฟูดิน แม

 สมาชิกสภา อบต.หมู่ 4 บ้านกระจูดลาออกจากตำแหน่งเลขานุการสภา อบต.เนื่องจากมีธุรกิจและภาระงานมากและขาดประสบการณ์ในการปฏิบัติหน้าที่ ซึ่งการลาออกมีผลบังคับเมื่อสภามีมติเห็นชอบเมื่อวันที่ 25 สิงหาคม 2565 ดังนั้นเพื่อให้การบริหารงานของสภา อบต.ตะโละไกรทองเป็นไปด้วยความเรียบร้อยจึงขอให้ปลัด อบต.ได้ชี้แจงข้อกฎหมายหรือระเบียบให้สมาชิกสภาได้รับทราบ

-5-

ฟาอีส เบญญามีน เรียนประธานสภา สมาชิกสภาและผู้เข้าร่วมประชุมทุกท่านผมนายฟาอีส

ปลัด อบต. เบญญามีน ปลัด อบต.ขอชี้แจงข้อกฎหมายหรือระเบียบขั้นตอนการเลือกเลขานุการ

 สภาให้ทุกท่านได้รับทราบดังนี้

 พระราชบัญญัติสภาตำบลและองค์การบริหารส่วนตำบล พ.ศ.2537 แก้ไขเพิ่มเติม

 ฉบับที่ 7 พ.ศ.2562 มาตรา 57 ให้สภาองค์การบริหารส่วนตำบลเลือกปลัดองค์การบริหารส่วนตำบลหรือสมาชิกสภาองค์การบริหารส่วนตำบลคนหนึ่งเป็นเลขานุการสภา โดยมีหน้าที่รับผิดชอบงานธุรการและจัดการประชุมและงานอื่นใดตามที่ประธานสภามอบหมาย ทั้งนี้ให้คำนึ่งถึงความรู้ความสามารถอันจะเป็นประโยชน์ต่อสภาองค์การบริหารส่วนตำบล

 ระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติม ฉบับที่ 2 พ.ศ.2554 ข้อ 18 ให้สภาท้องถิ่นเลือกพนักงานหรือข้าราชการส่วนท้องถิ่นหรือสมาชิกสภาท้องถิ่นคนหนึ่งเป็นเลขานุการสภาทั้งนี้ให้คำนึงถึงความรู้ความสามารถอันจะเป็นประโยชน์ต่อสภาท้องถิ่น

 สำหรับองค์การบริหารส่วนตำบลพนักงานหรือข้าราชการส่วนท้องถิ่นตามวรรคหนึ่งให้หมายถึงปลัดองค์การบริหารส่วนตำบลเท่านั้น

 ข้อ 13 วิธีเลือกเลขานุการสภาท้องถิ่นให้นำความในข้อ 8 มาใช้บังคับโดยอนุโลม

 เมื่อสภาท้องถิ่นมีมติเลือกเลขานุการสภาท้องถิ่นแล้วให้เลขานุการสภาท้องถิ่นชั่วคราวพ้นจากตำแหน่ง

 ดังนั้นเพื่อให้เป็นไปตามกฎหมายระเบียบประธานสภาขอให้ที่ประชุมเสนอรายชื่อผู้ที่จะดำรงตำแหน่งเลขานุการสภา อบต.ตะโละไกรทอง ทั้งนี้การเสนอรายชื่อต้องมีสมาชิกสภารับรองไม่น้อยกว่าสองคน ขอเรียนเชิญสมาชิกสภาเสนอรายชื่อผู้ที่จะดำรงตำแหน่งเลขานุการสภา อบต.

มูหะหมัดไซฟูดิน แม เรียนประธานสภา อบต.สมาชิกสภาและผู้เข้าร่วมประชุมทุกท่านผม

สมาชิกสภา อบต. นายมูหะหมัดไซฟูดิน แม สมาชิกสภา อบต.หมู่ที่ 4 ตำบลไม้แก่น ขอเสนอ

 นายฟาอีส เบญญามีน ปลัด อบต.เป็นเลขานุการสภา อบต.ครับ

ที่ประชุม นายอุดม อินทร์แก้ว สมาชิก อบต.หมู่ที่ 3 ตำบลไม้แก่น นายลาเต๊ะ แคเม๊าะ สมาชิก อบต.หมู่ที่ 2 ตำบลตะโละไกรทอง นายมะรอสะนี ลอมา สมาชิก อบต.

 หมู่ที่ 2 ตำบลไม้แก่น รับรองการเสนอชื่อ

นิมะ นาเซ ประธานสภาฯได้ถามสมาชิกสภา อบต.มีท่านสมาชิกท่านใดจะเสนอรายชื่อ

ประธานสภาฯ เพิ่มเติมอีกหรือไม่

ที่ประชุม -ไม่มี-

นิมะ นาเซ เมื่อที่ประชุมไม่มีการเสนอรายชื่อเพิ่มเติมแล้วประธานขอมติที่ประชุมเพื่อให้ความ

ประธานสภาฯ เห็นชอบเลือกนายฟาอีส เบญญามีน ปลัด อบต.ดำรงตำแหน่งเลขานุการสภา

 อบต.ตะโละไกรทองด้วยการยกมือขึ้นพ้นศีรษะ

-6-

มติที่ประชุม มติที่ประชุม มีมติเป็นเอกฉันท์ เห็นชอบ 7 เสียง

 ไม่เห็นชอบ – เสียง

งดออกเสียง 1 คน

นิมะ นาเซ 4.ญัตติพิจารณาอนุมัติโอนตั้งรายการใหม่ 4 รายการ

ประธานสภาฯ 4.1เครื่องพิมพ์ Multifunction เลเซอร์หรือ LED สี ราคา 15,000 บาท

 จำนวน 1 เครื่อง

 4.2เครื่องคอมพิวเตอร์ All In One สำหรับงานประมวลผล ราคา 23,000 บาท จำนวน 1 เครื่อง

 4.3เครื่องดูดฝุ่น ขนาดไม่น้อยกว่า 15 ลิตร ราคา 9,900 บาท

 4.4เลื่อยโซ่ยนต์ ราคา 13,000 บาท

รังสฤษฏ์ สามะ เรียนประธานสภา สมาชิกสภาและผู้เข้าร่วมประชุมทุกท่านผมนายรังสฤษฏ์ สามะ

หัวหน้า สป. หัวหน้าสำนักปลัด ขอเรียนให้ทราบการจัดซื้อครุภัณฑ์คอมพิวเตอร์ตามข้อ 4.1-4.2 เพื่อใช้ในการปฏิบัติราชการเนื่องเก่าเครื่องเก่าไม่รองรับโปรแกรมการอ่านบัตร

 และเพื่อสแกนเอกสารการลงทะเบียนเด็กแรกเกิดและงานอื่นๆ การจัดซื้อเป็นไปตามบัญชีครุภัณฑ์คอมพิวเตอร์

 ญัตติข้อ 4.3 เนื่องจากเครื่องดูดฝุ่นของ อบต.เสียไม่สามารถใช้งานได้จึงขออนุมัติจัดซื้อเครื่องใหม่ทดแทนเครื่องเก่า การจัดซื้อเป็นไปตามบัญชีมาตรฐานครุภัณฑ์ของสำนักงบประมาณ

ก้องศักดิ์ ไชยสิทธิ์ เรียนประธานสภา สมาชิกสภาและผู้เข้าร่วมประชุมผมนายก้องศักดิ์ ไชยสิทธิ์

ผอ.กองช่าง ผู้อำนวยกองช่าง ญัตติตามข้อ 4.4 เนื่องจากเลื่อยโซ่ยนต์เครื่องเสียไม่สามารถใช้งานและในช่วงนี้เป็นช่วงหน้าฝนต้นไม้ล้มกีดขวางถนนหรือล้มทับบ้านเรือนประชาชนบ่อยครั้งจึงมีความจำเป็นต้องจัดซื้อเลื่อยโซ่ยนต์เพื่อช่วยเหลือประชาชนได้ทันท่วงที การจัดซื้อเป็นไปตามราคาท้องตลาด

นิมะ นาเซ ประธานสภา อบต.ขอมติที่ประชุมสภาพิจารณาอนุมัติโอนตั้งรายการใหม่ จำนวน

ประธานสภาฯ 4 รายการตามข้อ 4.1-4.4 กรุณายกมือขึ้นพ้นศีรษะ

มติที่ประชุม มติที่ประชุม มีมติเป็นเอกฉันท์ อนุมัติ 7 เสียง

 ไม่อนุมัติ – เสียง

งดออกเสียง 1 คน

 5.ญัตติโอนงบประมาณเพิ่มเติม/เปลี่ยนแปลงคำชี้แจงงบประมาณ

รังสฤษฏ์ สามะ เรียนประธานสภา สมาชิกสภาและผู้เข้าร่วมประชุมทุกท่านผมนายรังสฤษฏ์ สามะ

หัวหน้า สป. หัวหน้าสำนักปลัด ขอเรียนให้ทราบว่าเนื่องจากมีการจัดซื้อเครื่องคอมพิวเตอร์จำนวน 1 เครื่อง จึงจำเป็นต้องจัดซื้อเครื่องสำรองไฟฟ้าเพิ่มอีก 1 เครื่อง

-7-

 ข้อบัญญัติงบประมาณรายจ่ายประจำปี 2566 มีการตั้งงบประมาณแล้ว จำนวน

 1 เครื่อง จึงต้องโอนงบประมาณเพิ่มเติมจำนวน 2,500 บาทพร้อมอนุมัติชี้แจงรายละเอียดงบประมาณรายจ่ายประจำปี

นิมะ นาเซ ประธานสภา อบต.ขอมติที่ประชุมสภาพิจารณาอนุมัติโอนงบประมาณเพิ่มเติม

ประธานสภาฯ จำนวน 2,500 บาทจัดซื้อเครื่องสำรองไฟฟ้า 1 เครื่องกรุณายกมือขึ้นพ้นศีรษะ

มติที่ประชุม มติที่ประชุม มีมติเป็นเอกฉันท์ อนุมัติ 7 เสียง

 ไม่อนุมัติ – เสียง

งดออกเสียง 1 คน

 6.ญัตติโอนลดงบประมาณ เครื่องพิมพ์ชนิดเลเซอร์หรือชนิด LED ขาวดำ งบประมาณ 4,000 บาท

รังสฤษฏ์ สามะ เรียนประธานสภา สมาชิกสภาและผู้เข้าร่วมประชุมทุกท่านผมนายรังสฤษฏ์ สามะ

หัวหน้า สป. หัวหน้าสำนักปลัด ขอเรียนให้ทราบว่าเนื่องจากมีการจัดซื้อเครื่องพิมพ์ Multifunton เลเซอร์หรือ LED แล้ว 1 เครื่อง จึงไม่จำเป็นต้องจัดซื้อเครื่องพิมพ์ชนิดเลเซอร์อีกจึงขอโอนลดงบประมาณ

นิมะ นาเซ ประธานสภา อบต.ขอมติที่ประชุมสภาพิจารณาอนุมัติโอนลดงบประมาณ

ประธานสภาฯ เครื่องพิมพ์ชนิดเลเซอร์หรือชนิด LED ขาวดำ งบประมาณ 4,000 บาท

กรุณายกมือขึ้นพ้นศีรษะ

มติที่ประชุม มติที่ประชุม มีมติเป็นเอกฉันท์ อนุมัติ 7 เสียง

 ไม่อนุมัติ – เสียง

งดออกเสียง 1 คน

ระเบียบวาระที่ 5 เรื่องอื่นๆ

สมาชิกสภาได้นำข้อหารือของสภาประชาธิปไตยตำบลไม้แก่นเรื่องการซ่อมแซมกล้องวงจรปิด ณ บ้านใหญ่ ตำบลไม้แก่น ทั้งนี้หัวหน้าสำนักปลัดได้ชี้แจงว่าได้ให้บริษัทได้ไปสำรวจเพื่อประมาณราคาและทำใบเสนอราคาให้ อบต.แล้ว เมื่อที่ประชุมไม่มีข้อหารือหรือประเด็นอื่นๆจะสอบถามที่ประชุมแล้ว ประธานสภาฯจึงได้สั่งปิดการประชุม

เลิกประชุมเวลา 11.55 น.

ลงชื่อ.................. ................................จดรายงานการประชุม

 (นายฟาอีส เบญญามีน)

 เลขานุการสภาองค์การบริหารส่วนตำบล

-8-

 คณะกรรมการตรวจรายงานได้มาตรวจรายงานการประชุมสภาองค์การบริหารส่วนตำบล

ตะโละไกรทอง สมัยวิสามัญ สมัยที่ 3 ครั้งที่ 1 วันที่ 17 พฤศจิกายน 2565 เรียบร้อยแล้วเมื่อวันที่........



 ลงชื่อ.................... ...................................ประธานคณะกรรมการ

 (นายอุดม อินทร์แก้ว)



 ลงชื่อ................ .......................................กรรมการ

 (นายอับดุลฮาเรส เจ๊ะแว)



 ลงชื่อ................... ...................................กรรมการ

 (นายมะรอสะนี ลอมา)

 ที่ประชุมสภาองค์การบริหารส่วนตำบลตะโละไกรทอง ได้รับรองรายงานการประชุมสภาองค์การบริหารส่วนตำบลตะโละไกรทองสมัยสามัญ สมัยที่ 3 ครั้งที่ 2 ประจำปี 2565 ในคราวประชุมสภาสมัยวิสามัญ สมัยที่ 3 ครั้งที่ 1......เมื่อวันที่. 17 พฤศจิกายน 2565



 ลงชื่อ......... ........................................

 (นายนิมะ นาเซ)

 ประธานสภาองค์การบริหารส่วนตำบลตะโละไกรทอง